שימן באדי

שימן באדי (בצרפתית: Chimène Badi, נולדה ב-30 באוקטובר 1982) היא זמרת צרפתייה ממוצא אלג'יראי. שימן באדי נולדה במלאן, פרבר של פריז, למשפחה ממוצא אלג'יראית. היא בילתה את רוב ילדותה בדרום-מערב צרפת. היא גדלה בעיר וילנוב-סור-לו עם הוריה שרפה ומוחמד, אחותה דבורה ואחיה כרים. דבורה, אחותה של שימן עודדה את שימן להתחיל לשיר והיא הלכה לשיעורי פיתוח קול. השיעורים צלחו ושימן החלה להופיע במסיבות משפחתיות ובתחרויות שירים אזוריות מצומצמות בגיל שש. באדי קיבלה תמיד תפקידים ראשיים במופעי סיום בית הספר שלה, היא הדהימה את הקהל עם היכולות הווקאליות הגדולות שלה. המורים שלא לימדו בתחומי הבמה בקושי הכירו את שימן, היא הייתה תלמידה ביישנית עם חרדה חברתית וחלמה בהקיץ בשיעורים על ההופעות שלה. שימן באדי נשרה מלימודיה ועברה ללמוד חקלאות, היא סיימה את לימודי החקלאות בהצלחה. באדי התמודדה בתחרות שירה טלוויזיונית צרפתית בשם "פופסטאר" ולא ניצחה. למרות זאת, היא שחררה את הסינגל "Entre Nous" בשנת 2003 והגיעה למקום הראשון במצעד המוזיקה הצרפתי. אלבום ששחררה באדי באותו השם הגיע למקום הרביעי במצעד הצרפתי והיה לאלבום החמישי הנמכר ביותר בצרפת כולה בשנת 2003. האלבומים והסינגלים הבאים של שימן באדי נהנו מהצלחה גדולה במדינות דוברות צרפתית בעולם, בעיקר בוולוניה ובשווייץ. בנוסף, היא שרה את שיר הנושא לגרסה הצרפתית של הסרט היום שאחרי מחר (Le Jour d'après). בשנת 2011 עשתה שימן באדי קאבר לשיר הנשמה "Ain't No Mountain High Enough" יחד עם הזמר האמריקאי בילי פול. בשנת 2019 השתתפה שימן באדי בקדם האירוויזיון הצרפתי "Destination Eurovision 2019" על מנת להתחרות ולייצג את צרפת באירוויזיון בתל אביב. באדי התמודדה בקדם עם השיר "Là-haut" וזכתה במקום השלישי בגמר עם 119 נקודות. היא זכתה במקום השני ב-Televote עם 63 נקודות (יותר מפייבוריטית השופטים סימון) ובמקום הרביעי אצל השופטים עם 56 נקודות (יותר מהמנצח בילאל חסאני). שימן קיבלה איומים על חייה בעת שהשתתפה בקדם הצרפתי מגורמי BDS. בשנת 2021, באדי שימשה כאחת השופטות בקדם האירוויזיון הצרפתי "Eurovision France: C'est vous qui decidez", ונתנה את 12 הנקודות שלה לזוכה ברברה פראווי. 2003 - Entre Nous 2004 - Dis-moi que tu m'aimes 2006 - Live à l'Olympia 2006 - Le miroir 2010 - Laisse-les dire 2011 - Gospel & Soul 2015 - Au-delà des maux 2019 - Chimène 2003 - Entre Nous 2003 - Je vais te chercher 2003 - Si j'avais su t'aimer 2004 - Le jour d'après 2004 - Je ne sais pas son nom 2005 - Je viens du sud 2005 - Retomber amoureux 2005 - Dis-moi que tu m'aimes 2006 - Tellement Beau 2010 - Laisse-les dire 2010 - En équilibre 2010 - Plus de devoirs que de droits 2010 - D'une fille à sa mère 2011 - Ma liberté 2011 - Parlez-moi de lui 2011 - Ain't No Mountain High Enough (עם הזמר בילי פול) 2014 - Mes silences 2018 - Là-haut מדיה וקבצים בנושא שימן באדי בוויקישיתוף אתר האינטרנט הרשמי של שימן באדי שימן באדי, ברשת החברתית אקס (טוויטר) שימן באדי, סרטונים בערוץ היוטיוב שימן באדי, במסד הנתונים הקולנועיים IMDb (באנגלית) שימן באדי, באתר ספוטיפיי שימן באדי, באתר Last.fm (באנגלית) שימן באדי, באתר AllMusic (באנגלית) שימן באדי, באתר MusicBrainz (באנגלית) שימן באדי, באתר דיזר שימן באדי, באתר Yandex.Music (ברוסית) שימן באדי, באתר Discogs (באנגלית) שימן באדי, באתר Songkick (באנגלית) שימן באדי, באתר Genius שימן באדי, באתר טיידל (באנגלית) Biography, באתר הרדיו הבינלאומי של צרפת Destination Eurovision 2019 : Emmanuel Moire, Chimène Badi, Bilal Hassani… Voici les 18 candidats en compétition !, פרוגרמטיוי, 6 בדצמבר 2018 ניל פארן, France: Bilal Hassani to Eurovision 2019, אסקאקסטרה, 26 בינואר 2019 חי, Chimène Badi: “L’Eurovision doit avoir lieu en Israël !”, הפורום ליהודי צרפת, 22 בינואר 2019